Летни олимпийски игри 1904
III летни олимпийски игри се провеждат в Сейнт Луис, САЩ, от 1 юли до 23 ноември 1904 г. Първоначално игрите е трябвало да се проведат в Чикаго, но поради панаира, който се провежда по същото време в града, е взето решение да бъдат преместени в Сейнт Луис.

МОК допуска същите грешки като по време на предишната олимпиада в Париж. Олимпиадата и провеждащото се ЕКСПО се сливат в едно цяло, което засенчва провеждащите се игри. Така олимпиадата продължава прекалено дълго.

Това са първите олимпийски игри, в които участват цветнокожи състезатели. 

За пръв път спортистите се награждават със златни, сребърни и бронзови медали.

Важни моменти 
 Маратонът се превръща в най-тежката и брутална дисциплина на олимпиадата. Проведен е в екстремно горещо време с огромни прашни облаци по пътищата, предизвикани от преминаващите коли и коне. На финала пръв пристига Фредерик Лорц. По-късно става ясно, че той се е возил в колата на треньора си 10 мили, след което тя се е развалила и той е продължил да тича до финала. Въпреки отнетия му медал Лорц печели Бостънския маратон през 1905 г. Победител в маратона става американецът Томас Хикс, който по време на бягането приема големи дози допинг от треньора си. На финала той е подпиран от няколко доктори.

 В много от спортовете участват само американци и състезанията се превръщат в републикански шампионати. Причината за това е, че чуждестранните спортисти са прекалено малко.

 Спортовете бокс, свободна борба, десетобой и вдигане на дъмбели правят своя дебют.

 Един от най-забележителните спортисти става американският гимнастик Джордж Айзер, който печели 6 златни медала, въпреки че единият му крак е дървен.

 Американецът Хари Хилман печели състезанията на 200 и 400 метра бягане с препятствия.

 Спринтьорът Арчи Хан печели състезанията на 60, 100 и 200 метра гладко бягане.

 Рей Юри за втори път печели всички дисциплини със скок.

 Най-добър чуждестранен атлет става германецът Емил Рауш, който печели три златни медала в плуването.

 Създателят на съвременните олимпийски игри барон Пиер дьо Кубертен не присъства на олимпиадата.

Медали

Олимпийски спортове

Страни, взели участие 

 Австрия
 Австралия
 Канада
 Куба
 Франция
 Германия
 Великобритания
 Гърция
 Унгария
 ЮАР
 Швейцария
 САЩ

Външни препратки 
 Страница на МОК за игрите през 1904

Източници 

1904
Спорт в Сейнт Луис